De omnibus dubitandum est
Store norske leksikon,Ordforklaringer,Ord og uttrykk på andre språk,Latinske ord og uttrykk
De omnibus dubitandum est er latin og betyr 'man bør tvile på alt'. Det er et sitat fra Descartes' Meditationes (1641), utgangspunkt for hans filosofiske system hvor han fremhever at all erkjennelse må begynne med tvil.
I 1842-1844 skrev den danske filosofen og teologen Søren Kierkegaard (1813-1855) en bok med tittelen De omnibus dubitandum est som først ble utgitt posthumt. Bokens tittel henviser ikke så mye til Descartes som til hvordan danske hegelianere brukte sitatet fra Descartes på lettkjøpt vis i Danmark på 1830- og 1840-tallet. Kierkegaard kritiserer ideen om at erkjennelsen må begynne med å betvile alt og latterliggjør dem som hevder å ha overvunnet universell tvil og endt opp med et vitenskapelig system basert på dansk hegelianisme (især Hans Lassen Martensen og Johan Ludvig Heiberg). Les mer i Store norske leksikon Descartes hegelianisme erkjennelse